Kansanedustaja Mikko Alatalon (kesk.) kommentit Iron Sky –elokuvan ohjaajasta Timo Vuorensolasta kummastuttavat alaa seuraavia.

- Timo Vuorensola, joka on tehnyt Iron Sky -elokuvan, sanoi, että heillä meni tuotantoyhtiö konkurssiin sen takia, että se levisi jo netissä niin paljon, että ei ollut enää riittävästi elokuvan katsojia, Alatalo sanoi torstaina, kun eduskunnassa keskulteltiin Järkeä Tekijänoikeuteen –kansalaisaloitteesta.

Piraattipuolueen Helsingin piirin puheenjohtaja Raoul Plummer pitää Alatalon väitettä perättömänä.

-Tämä on typerä ja määrätietoinen vale. Riittänee, että kerron Timo Vuorensolan olleen henkilökohtaisesti edistämässä tätä nimenomaista kansalaisaloitetta. Tietääkseni elokuva päätyi myös tuottamaan voittoa, Plummer kommentoi Puheenvuoron blogissaan.

Iron Sky –elokuvan nettisivuilla kerrotaan tuotantobudjetin olleen noin 7,5 miljoonaa euroa. Elokuva on kerännyt lipputuloja vajaat 6 miljoonaa euroa. Elokuvan tappioista on kertonut muun muassa Yle.